Jalkapallon maailmanmestaruuskilpailujen 1990 loppuottelu
Jalkapallon maailmanmestaruuskilpailujen 1990 loppuottelu pelattiin 8. heinäkuuta 1990 Rooman olympiastadionilla, Roomassa. Loppuottelussa kohtasivat Saksan liittotasavalta sekä Argentiina. Saksan liittotasavalta voitti ottelun 1–0 Andreas Brehmen maalilla ja voitti näin sen historian kolmannen mestaruuden. Ottelun erotuomarina toimi meksikolainen Edgardo Codesal.